
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1332 


14 Οκτωβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Διοικητικού Συμβουλίου της Ανώνυμης 
Εταιρείας με την επωνυμία «ΟΛΥΜΠΙΑΚΑ ΑΚΙΝΗΤΑ 


ΑΝΩΝΥΜΗ ΕΤΑΙΡΕΙΑ». 1 

Συγκρότηση Ομάδας Εργασίας στο Υπουργείο Εθνι¬ 
κής Παιδείας και Θρησκευμάτων. 2 

Καθορισμός ανωτάτου αριθμού κατά μήνα και χρόνο 
συνεδριάσεων και ύψους αποζημίωσης κατά συνε¬ 
δρίαση των μελών της Δ.Ε. του Κ.Α.Φ. Ξηράς Θεσ¬ 
σαλονίκης. 3 

Αποδοχή παραίτησης Προέδρου Δ.Σ. ΕΛΟΤ ΑΕ - Ορι¬ 
σμός Προέδρου Δ.Σ. της Ανώνυμης Εταιρίας «Ελ¬ 
ληνικός Οργανισμός Τ υποποίησης ΑΕ». 4 


Μερική ανάκληση της Φ.821.4/Σ 361/Ζ1/3679/15.9.98 
απόφασης απόσπασης - τοποθέτησης συντονι¬ 
στών εκπαίδευσης εξωτερικού και αναδρομική 
απόσπαση - τοποθέτηση συντονιστή, σε συμμόρ¬ 
φωση με απόφαση Διοικητικού Εφετείου Αθηνών. 5 
Εγγραφή αποφοίτων παλαιού τύπου Ιεροσπουδαστη¬ 


ρίων. 6 

Τροποποίηση Κανονισμού Εσωτερικής Υπηρεσίας της 

Εισαγγελίας Πρωτοδικών Αθηνών. 7 

Αντικατάσταση τακτικού μέλουςτου Ειδικού Δικαστηρί¬ 
ου εκδικάσεως Αγωγών Κακοδικίας για το έτος 2002 8 
Αντικατάσταση τακτικού μέλους του Ανωτάτου Ειδι¬ 
κού Δικαστηρίου. 9 

Ορισμός μελών του Ειδικού Δικαστηρίου. 10 

Ίδρυση Σταθμών Τουριστικής Αστυνομίας Λιανής Κο¬ 
ζάνης και Καλαμπάκας Τρικάλων. 11 

Εκκαθάριση Εθνικού Μητρώου Ραδιοσυχνοτήτων. 12 


ΑΠΟΦΑΣΕΙ Σ 

Αριθ. 204336/ΔΙΘΕ 401 (1) 

Συγκρότηση Διοικητικού Συμβουλίου της Ανώνυμης Εται¬ 
ρείας με την επωνυμία «ΟΛΥΜΠΙΑΚΑ ΑΚΙΝΗΤΑ ΑΝΩ¬ 
ΝΥΜΗ ΕΤΑΙΡΕΙΑ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

α. Του Ν. 3016/2002 «Για την εταιρική διακυβέρνηση, 


θέματα μισθολογίου και άλλες διατάξεις (ΦΕΚ 110/τ.Α'/ 
17.5.2002) και ειδικότερα των άρθρων 16 έως και 25 για τη 
«Σύσταση Ανώνυμης Εταιρείας για τη διαχείριση των ακι¬ 
νήτων που περιλαμβάνονται στα Ολυμπιακά Έργα». 

β. Του άρθρου 29α του Ν. 1558/1985 (ΦΕΚ 137/τ.Α'/ 
26.7.1985) «Κυβέρνηση και Κυβερνητικά Όργανα» το 
οποίο προστέθηκε με το άρθρο 27 του Ν. 2081/1992 (ΦΕΚ 
154/τ.Α'/10.9.1992) όπως τελικά αντικαταστάθηκε με το 
άρθρο 1 του Ν. 2469/1997 (ΦΕΚ38/τ.Α'/1997) και το γεγο¬ 
νός ότι από τις διατάξεις της απόφασης αυτής δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

I. Ορίζουμε το πρώτο πενταμελές Διοικητικό Συμβούλιο 
της Ανώνυμης Εταιρείας με την επωνυμία «ΟΛΥΜΠΙΑΚΑ 
ΑΚΙΝΗΤΑ ΑΝΩΝΥΜΗ ΕΤΑΙΡΕΙΑ» ως εξής: 

Πρόεδρος, Καρτάλης Κωνσταντίνος, Γ.Γ. Ολυμπιακών 
Αγώνων 2004. 

Αντιπρόεδρος, Ασημακοπούλου Αρετή, τ. Γενική 
Δ/ντριατου Υπουργείου Οικονομίας και Οικονομικών. 

Μέλη: 

1. Συκιανάκη Αικατερίνη, ΟΡΣΑ - ΥΠΕΧΩΔΕ 

2. Μπελεζίνη Βαρβάρα, Ειδική Γραμματέας Έργων και 
Προγραμμάτων ΕΈ. του ΥΠΠΟ. 

3. Παπαδόδημας Νικόλαος, Γενικός Δ/ντής του Υπουρ¬ 
γείου Οικονομίας και Οικονομικών. 

II. Η θητεία του Δ.Σ. είναι τριετής (3ετής) που μπορεί να 
ανανεώνεται και παρατείνεται κάθε φορά μέχρι την εκλο¬ 
γή του νέου Διοικητικού Συμβουλίου από την πρώτη μετά 
τη λήξη της θητείας του τακτική Γ ενική Συνέλευση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 2/49318/0022 (2) 

Συγκρότηση Ομάδας Εργασίας στο Υπουργείο Εθνικής 
Παιδείας και Θρησκευμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 55 του Ν. 1566/1985. 

2. Τις διατάξεις του άρθρου 2του Ν. 2621/1998. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις διατάξεις του άρθρου 19του Ν. 2470/1997. 

4. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93. 

5. Τις διατάξεις του άρθρου 29Α του Ν. 1558/1985, 
όπως προστέθηκε με το άρθρο 27 του Ν. 2081/1992 και 
τροποποιήθηκε με το άρθρο 1 του Ν. 2469/1997. 

6. Το γεγονός ότι η προκαλούμενη δαπάνη, συνολικού 
ύψους 12.640 ευρώ, καλύπτεται από τις εγγεγραμμένες 
πιστώσεις στον προϋπολογισμό εξόδων του Υπουργείου 
Εθνικής Παιδείας και Θρησκευμάτων του οικονομικού 
έτους 2002 (ΚΑΕ 0515 του Φ.19-220). Για τα επόμενα έτη 
2003 - 2005 δεν προκαλείται δαπάνη. 

7. Την ανάγκη παρακολούθησης και επεξεργασίας στοι¬ 
χείων για το μαθητικό και εκπαιδευτικό δυναμικό της χώ¬ 
ρας και την επεξεργασία των προτάσεων των Διευθυντών 
Εκπαίδευσης για τον προσδιορισμό των οργανικών και 
λειτουργικών κενών των σχολείων Πρωτοβάθμιας και 
Δευτεροβάθμιας Εκπαίδευσης. 

8. Την αρ. 1100383/1330/Α0006/2001 κοινή απόφαση 
του Πρωθυπουργού και του Υπουργού Οικονομικών για 
την ανάθεση αρμοδιοτήτων, αποφασίζουμε: 

Συγκροτούμε Ομάδα Εργασίαςπου αποτελείταιαπότους: 

1. Ζάγκο Θεόδωρο, Δ/ντή Προσωπικού Δευτεροβάθ¬ 
μιας Εκπαίδευσης. 

2. Βολακάκη Εμμανουήλ, Δ/ντή Προσωπικού Πρωτο¬ 
βάθμιας Εκπαίδευσης. 

3. Κίτσιο Δημήτριο, εκπαιδευτικό ΠΕ11. 

4. Προβή Ιωάννη, Δ/ντή Σπουδών Δευτεροβάθμιας Εκ¬ 
παίδευσης. 

5. Κώτση Κωνσταντίνο, Δ/ντή Σπουδών Πρωτοβάθμιας 
Εκπαίδευσης. 

6. Μπακογιάννη Σπυρίδωνα, Προϊστάμενο Τμήματος 
ΤΕΕ. 

7. Μπουφούνο Παναγιώτη, Διοικητικό του Γ Τμήματος 
τηςΔ/νσης Προσωπικού Πρωτοβάθμιας Εκπαίδευσης. 

8. Ροδουσάκη Εμμανουήλ, Γραμματέατου ΚΥΣΔΕ. 

9. Παπαδόπουλο Αναστάσιο, εκπαιδευτικό του Γ Τμήμα¬ 
τος τηςΔ/νσης Προσωπικού Δευτεροβάθμιας Εκπαίδευσης. 

10. Στυλιάρη Ευστάθιο, υπάλληλο της Α' Δ/νσης Δευτε¬ 
ροβάθμιας Εκπαίδευσης Αθήνας. 

11. Λάκκα Σπυριδούλα, εκπαιδευτικό Πληροφορικής 
της Δ/νσης Σπουδών Δευτεροβάθμιας Εκπαίδευσης. 

Πρόεδρο της Ομάδας ορίζουμε τον Ζάγκο Θεόδωρο 
και αναπληρωτή Προέδρου τον Βολακάκη Εμμανουήλ. 

Γραμματέα της Ομάδας ορίζουμε τον Ζήκο Κων/νο, 
υπάλληλο της Κ.Υ. του ΥΠΕΠΘ. 

Η ομάδα εργασίας μπορεί να συγκροτεί υποομάδες εκ 
των μελών της για την εξέταση ειδικών θεμάτων. 

Έργο της Ομάδας Εργασίας είναι η παρακολούθηση και 
επεξεργασίατων στοιχείων για το μαθητικό δυναμικό καιτο 
εκπαιδευτικό προσωπικό της χώρας και η επεξεργασίατων 
προτάσεων των Διευθυντών Εκπαίδευσης για τον προσ¬ 
διορισμό των οργανικών και λειτουργικών κενών των σχο¬ 
λείων Πρωτοβάθμιας και Δευτεροβάθμιας Εκπαίδευσης. 

Καθορίζουμε μηνιαία αποζημίωση 300 ευρώ για τον 
Πρόεδρο και 260 ευρώ για τα Μέλη και τον Γραμματέα 
της Ομάδας Εργασίας με την προϋπόθεση ότι θα πραγ¬ 
ματοποιούνται τουλάχιστον τέσσερις (4) συνεδριάσεις 
κατά μήνα εκτός ωραρίου εργασίας. Σε περίπτωση πραγ¬ 
ματοποίησης λιγότερων συνεδριάσεων, η αποζημίωση 
αυτή περιορίζεται ανάλογα. 

Οι εργασίες της Ομάδας αρχίζουν από την 1.8.2002 και 
θα ολοκληρωθούν τέλος Δεκεμβρίου 2002 με την υποβο¬ 


λή στο Υπουργείο Εθνικής Παιδείας και Θρησκευμάτων 
σχετικού πορίσματος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Σεπτεμβρίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

Αριθ. 2/51799/0022 (3) 

Καθορισμός ανωτάτου αριθμού κατά μήνα και χρόνο συ¬ 
νεδριάσεων και ύψους αποζημίωσης κατά συνεδρίαση 
των μελώντηςΔ.Ε. του Κ.Α.Φ. Ξηράς Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις 

α) του άρθρου 19 του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις». 

β) Της παρ. 1 του άρθρου 6 του Ν. 1256/1982 «για την 
πολυθεσία, την πολυαπασχόληση και την καθιέρωση του 
ανωτάτου ορίου απολαβών στο ΔημόσιοΤομέακαθώς και 
για το Ελεγκτικό Συνέδριο, το Νομικό Συμβούλιο του Κρά¬ 
τους και άλλες διατάξεις», όπωςτροποποιήθηκε με το άρ¬ 
θρο 33 του Ν. 1326/1983 «Τροποποίηση και συμπλήρωση 
φορολογικών και άλλων διατάξεων» και αντικαταστάθηκε 
με το άρθρο 4 του Ν. 2303/1995 «Πληρωμή αποδοχών δη¬ 
μοσίων υπαλλήλων μέσω τραπεζικού συστήματος και άλ¬ 
λες διατάξεις». 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα που προστέθηκε με το άρθρο 27 
του Ν. 2081/1992 «Ρύθμιση του θεσμού των επιμελητη¬ 
ρίων, τροποποίηση των διατάξεων του Ν. 1712/1987 για 
τον εξοπλισμό των επαγγελματιών και άλλες διατάξεις» 
και αντικαταστάθηκε με το άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις. 

δ) Του άρθρου 40 του Ν. 849/1978 «Περί παροχής κινή¬ 
τρων για την ενίσχυση της Περιφερειακής και Οικονομικής 
αναπτύξεως της χώρας», όπως συμπληρώθηκε με το άρθρο 
8του Ν. 2129/93 «Αύξηση συντάξεων και άλλες διατάξεις». 

ε) Του Ν. 2503/1997 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

2. Το άρθρο 59 « Επίτροποί Ρυθμίσεως φορτοεκφορτώ- 
σεωςΞηράς»του Π.Δ./τος 1156/77 (ΦΕΚ379/Α'/14.12.77) 
« Περί Οργανισμού του Υπουργείου Εργασίας». 

3. Την 16814/18.5.1946 απόφαση του Υπουργού Εργα¬ 
σίας με την οποία συστάθηκε τι Κεφάλαιο Αποζημίωσης 
Φορτ/των Ξηράς Θεσσαλονίκης, κατ’ εφαρμογή των δια¬ 
τάξεων του άρθρου 11 του Κωδ. Νόμου 5167/1932«περί 
ρυθμίσεως των εις τους λιμένας φορτ/κών εργασιών ». 

4. Την 10392/3606/27.4.61 (ΦΕΚ170/Β731.5.61) απόφα¬ 
ση του Υπουργού Εργασίας «Περί εγκρίσεως, τροποποι- 
ήσεως και κωδικοποιήσεως του Κανονισμού του Κ.Α.Φ. 
Ξηράς Θεσσαλονίκης». 

5. Το έργο της ανωτέρω Επιτροπής που είναι η διοίκηση 
του Κ.Α.Φ. Ξηρός Θεσσαλονίκης, η διαχείριση των κεφα¬ 
λαίων του σύμφωνα με τις διατάξεις του Κανονισμού λει¬ 
τουργίας του, των κείμενων νόμων Υπουργικών αποφά¬ 
σεων, η επιμέλεια κανονικήςείσπραξηςτωνπόρωντου, οι 
αποφάσεις για χορήγηση εφ’ άπαξ αποζημίωσης και άλ¬ 
λων παροχών, προβλεπόμενων από τον κανονισμό του, η 
έγκριση λειτουργικών δαπανών, η έγκριση του ετήσιου 
προϋπολογισμού, απολογισμού και ισολογισμού, η επε¬ 
ξεργασία των γενικών και ειδικών κανονισμών διεξαγω¬ 
γής των φορτ/κών εργασιών και των τιμολογίων αμοιβής 
των απασχολουμένων εργατών σ’ αυτές και η επιμέλεια 
και η λήψη κάθε μέτρου, που αποσκοπεί στην αρτιότερη 
εκπλήρωση των σκοπών Κ.Α.Φ. Ξηρός Θεσσαλονίκης. 

6. Το γεγονός ότι η σύνθεση της ανωτέρω Επιτροπής 
δεν είναι αμιγής από υπαλλήλους του δημοσίου, καθότι 
στη σύνθεση αυτής μετέχουν και ιδιώτες. 

7. Το γεγονός, ότι από τις διατάξεις της απόφασης αυ¬ 
τής, προκαλείται δαπάνη ύψους επτά χιλιάδων ενενήντα 
πέντε (7.095) ευρώ, η οποία θα καλυφθεί από τον προϋ¬ 
πολογισμό του Κ.Α.Φ. Ξηρός Θεσσαλονίκης. 

8. Την 2074540/10925/0022/21.10.97 Κ.Υ.Α. των Υπουργών 
Οικονομικών & Εργασίας & Κοινωνικών Ασφαλίσεων ( ΦΕΚ 
971/31.10.97 τ.Β'), με την οποία καθοριζόταν ο ανώτατος 
αριθμός κατά μήνα και έτος συνεδριάσεων και το ύψος της 
αποζημίωσης κατά συνεδρίαση Προέδρων, μελών, εισηγη¬ 
τών και γραμματέων των Δ. Ε. των ΚΑΦ Ξηρός και Λιμένων. 

9. Την 2/80345/0004/8.11.99 κοινή Υπουργική απόφαση 
των Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομικών, Ανάπτυξης, Γεωργίας, Εργα¬ 
σίας και Κοινωνικών Ασφαλίσεων, Υγείας - Πρόνοιας, Δι¬ 
καιοσύνης, Πολιτισμού, Μακεδονίας - Θράκης, Αιγαίου, 
Μεταφορών & Επικοινωνιών και Τύπου και Μέσων Μαζικής 
Ενημέρωσης, για μεταβίβαση εξουσίας υπογραφής σύμ¬ 
φωνα με το άρθρο 7 παρ. ΙτουΝ. 1943/91, αποφασίζουμε: 

1. Καθορίζουμε τον αριθμό των, κατά μήνα και χρόνο, 
συνεδριάσεων και το ύψος της αποζημίωσης, κατά συνε¬ 
δρίαση, του προέδρου, του εισηγητή, των μελών και του 
γραμματέα της Διοικούσας Επιτροπής του ΚΑΦ Ξηρός 
Θεσσαλονίκης (ΝΠΔΔ), μέχρι και έξι (6), με δυνατότητα 
συμψηφισμού των συνεδριάσεων αυτών από μήνα σε μή¬ 
να, καθ όλη τη διάρκεια του ίδιου έτους, για την καλύτερη 
εξυπηρέτηση της λειτουργίας της Επιτροπής αυτής και 
μέχρι τη συμπλήρωση πενήντα (50) συνεδριάσεων ετη- 
σίως, διάρκεια συνεδρίασης πέντε (5) ώρες και χρόνος 
πραγματοποίησης αυτών, εκτός κανονικού ωραρίου λει¬ 
τουργίας των δημόσιων υπηρεσιών. 

2. Ορίζουμε δε την, κατά συνεδρίαση, αποζημίωση του 
προέδρου, του εισηγητή, των μελών και του γραμματέα 
σε είκοσι οκτώ ευρώ και τριάντα οκτώ λεπτά (28,38). 

Η αποζημίωση στον πρόεδρο, τον εισηγητή, τα μέλη και 
το γραμματέα, καταβάλλεται στο τέλος κάθε μήνα, με βά¬ 
ση βεβαίωση του προέδρου για τις συνεδριάσεις που 
πραγματοποιήθηκαν και τη συμμετοχή ενός εκάστου, με 
την προϋπόθεση, ότι για έναν έκαστο των παραπάνω, που 
έχει την ιδιότητα του υπαλλήλου, το σύνολο των διαφό¬ 
ρων αμοιβών και αποζημιώσεων από συμμετοχή σε συμ¬ 
βούλια, επιτροπές και ομάδες εργασίας, δεν υπερβαίνει 
το πενήντα τοις εκατό (50%) των συνολικών μηνιαίων απο¬ 
δοχών, όπως ορίζεται στην παραγρ. 5 του άρθρου 19 του 
Ν. 2470/1997. 

Η προϋπόθεση αυτή, θααποδεικνύεταιαπό βεβαίωση απο- 
δοχώντου υπαλλήλου και υπεύθυνη δήλωσήτου, κάθε μήνα. 


Η απόφαση αυτή που ισχύει από 1.1.2002, να δημοσιευ- 
θεί στην Εφημερίδα της Κυβερνήσεως. 


Αθήνα, 27 Σεπτεμβρίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργ. Εσωτερικών, 
Υπουργ. Οικονομίας Δημόσιας Διοίκησης 

και Οικονομικών και Αποκέντρωσης 

ΙΩΑΝΝΗΣ ΚΟΥΣΟΥΛΑΚΟΣ Β. ΒΑΛΑΣΟΠΟΥΛΟΣ 


-♦- 

Αριθ. ΟΙΚ. 17449 (4) 

Αποδοχή παραίτησης Προέδρου Δ.Σ. ΕΛΟΤ ΑΕ - Ορισμός 
Προέδρου Δ.Σ. της Ανώνυμης Εταιρίας «Ελληνικός 
Οργανισμός Τυποποίησης ΑΕ». 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Των άρθρων 6 και 7 του Ν.2414/1996 «Εκσυγχρονι¬ 
σμός των Δημοσίων Επιχειρήσεων και Οργανισμών και 
άλλες διατάξεις» (ΦΕΚ 135/Α/25.6.96) 

β) Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α/26.7.85) 

γ) Του Π .Δ. 155/97 «Σύσταση και καταστατικό της Ανώ¬ 
νυμης Εταιρείας Ελληνικός Οργανισμός Τυποποίησης 
ΑΕ» (ΦΕΚ 131/Α/25.6.97) 

δ) Την αριθμ.2290/102/7.2.2002 (ΦΕΚ 159/Β/13.2.2002) 
Κ.Υ.Α. «Τροποποίηση του καταστατικού της Ανώνυμης 
Εταιρίας Ελληνικός Οργανισμός Τυποποίησης ΑΕ» 

ε) Των Π.Δ.229/96 (ΦΕΚ 96/Α/86), 396/89 (ΦΕΚ 172/Α/ 
89) και 189/95 (ΦΕΚ 99/Α/95), του Ν.2367/95 (ΦΕΚ 261/Α/ 
95) «Οργανισμός της ΓΓΒ» 

στ) Του Π.Δ.27/96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

2. Την αριθμ. Οικ. 16857/16.7.2001 (ΦΕΚ 1071/Β/ 
13.8.2001) Κοινή Απόφαση «Αποδοχή παραίτησης Προέ¬ 
δρου Δ.Σ. ΕΛΟΤΑΕ - Ορισμός Προέδρου Δ.Σ. της Ανώνυ¬ 
μης Εταιρείας «Ελληνικός Οργανισμός Τυποποίησης ΑΕ» 

3. Την από 29.3.2002 παραίτηση της Σοφίας Χρυσάφη 
από τη θέση της Προέδρου του Δ.Σ. του ΕΛΟΤ ΑΕ. 

4. Το γεγονός ότι, από τις διατάξεις της απόφασης αυτής, 
προκαλείταιδαπάνησεβάροςτουπροϋπολογισμούτουΕΛΟΤ 
ΑΕ, η οποία δεν μπορεί να προσδιορισθεί στο στάδιο αυτό. 

5. Του Π.Δ. 178/2000 «Περί Οργανισμού του Υπουργεί¬ 
ου Εθνικής Οικονομίας» (ΦΕΚ 165/Α). 

6. Το Π.Δ.81/21.3.2002 (ΦΕΚ 57/Α), περί συγχωνεύσεως 
των Υπουργείων Εθνικής Οικονομίας και Οικονομικών, στο 
Υπουργείο Οικονομίας και Οικονομικών, αποφασίζουμε: 

Αποδεχόμαστε την από 29.3.2002 παραίτηση της Σοφίας 
Χρυσάφη απάτη θέση της Προέδρου του Δ.Σ. του ΕΛΟΤ ΑΕ. 

Ορίζουμε τον Ζακολίκο Παυσανία Πρόεδρο του Διοικη¬ 
τικού Συμβουλίου της Ανώνυμης Εταιρείας «Ελληνικός 
Οργανισμός Τ υποποίησης ΑΕ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Α.ΤΣΟΧΑΤΖΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.821/2764Σ/76645/Ζ1 (5) 

Μερική ανάκληση της Φ.821.4/Σ 361 /Ζ1/3679/15.9.98 
απόφασης απόσπασης - τοποθέτησης συντονιστών 
εκπαίδευσης εξωτερικού και αναδρομική απόσπαση - 
τοποθέτηση συντονιστή, σε συμμόρφωση με απόφα¬ 
ση Διοικητικού Εφετείου Αθηνών. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 14,16 και 28 του Ν. 2413/96 
(ΦΕΚ 124, τ.Α'). 

2. Τη Φ.821.2/Σ 465/Ζ1/3525/24.7.96 κανονιστική από¬ 
φαση του ΥΠΕΠΘ (ΦΕΚ 707/96, τ.Α'). 

3. Τη Φ.821.2/Σ 291/Ζ1/3100/15.7.98 απόφαση περί κύ¬ 
ρωσης πινάκων επιλογής υποψηφίων συντονιστών εκπαί¬ 
δευσης εξωτερικού (ΦΕΚτεύχος παράρτημα, αρ. φύλλου 
40/28.7.1998). 

4. Τη Φ.821.4/Σ 361/Ζ1/3679/15.9.1998 κοινή απόφαση 
των Υπουργών Εθνικής Παιδείας και Θρησκευμάτων και 
Εξωτερικών «απόσπαση - τοποθέτηση συντονιστών εκ¬ 
παίδευσης εξωτερικού» (ΦΕΚ 1037/τ.Β'/2.10.98). 

5. Τη 33/2001 απόφαση του Διοικητικού Εφετείου Αθη¬ 
νών, με την οποία γίνεται δεκτή η αίτηση της Αικατερίνης 
Σερασκέρη και ακυρώνεται η Φ.821.2/Σ 291/Ζ1/3100/ 
1998 (ΦΕΚ 40/28.7.98) απόφαση του Υπουργού Εθν. Παι¬ 
δείας και Θρησκευμάτων, καθ’ ό μέρος αφορά την αιτού¬ 
σα, αποφασίζουμε: 

1. Ανακαλούμε τη Φ.821.4/Σ 361/Ζ1/3679/15.9.98 (ΦΕΚ 
1037/τ. Β'/2.10.98) κοινή απόφαση των Υπουργών Εθνικής 
Παιδείας και Θρησκευμάτων και Εξωτερικών «τοποθέτη¬ 
ση συντονιστών εκπαίδευσης εξωτερικού», ως προς το 
μέρος που αφορά την απόσπαση - τοποθέτηση του Στάϊ- 
κου Ιωάννη, δασκάλου της Δ/νσης Α/θμιας Εκπ/σης Αρ¬ 
γολίδας, ως Συντονιστή Εκπαίδευσης στο Ελληνικό Γενι¬ 
κό Προξενείο Αδελαΐδας. 

2. Αποσπούμε και τοποθετούμε στην ως άνω θέση ανα¬ 
δρομικά από 2.10.1998, την Σερασκέρη Αικατερίνη, εκ¬ 
παιδευτικό κλάδου ΠΕ2, με διετή θητεία, με τις τακτικές 
αποδοχές στην Ελλάδα και το ειδικό επιμίσθιο του εξωτε¬ 
ρικού και ταυτόχρονα διαπιστώνουμε τη λήξη της διετούς 
θητείας της ως άνω εκπ/κού από 2.10.2000. 

Η ισχύς της παρούσης αρχίζει από 2.10.1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2002 

οι ΥΠΟΥΡΓΟΙ 

ΕΞΩΤΕΡΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 106509/Ζ2 (6) 

Εγγραφή αποφοίτων παλαιού τύπου 
Ιεροσπουδαστηρίων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Το άρθρο 4 του Ν. 2621/23.6.1998 (ΦΕΚ 136/1998 τ. 
Α') «Περί ρύθμισης θεμάτων οργάνωσης και λειτουργίας 
των Τεχνολογικών Εκπαιδευτικών Ιδρυμάτων και άλλες 
διατάξεις». 


2) Την Γ2/5593/22.10.2001 (ΦΕΚ 1450/22.10.2001 τ. Β') 
Υπουργική Απόφαση «Περί καθορισμού ωρολογίου προ¬ 
γράμματος Ιεροσπουδαστηρίων». 

3) Τον αριθμό των μαθητών κατά τάξη και τμήμα των Ιε¬ 
ροσπουδαστηρίων Κομοτηνής και Εχίνου. 

4) Την Α.Π.Φ.19.1/1795/27.9.2002 πρόταση του Συντο¬ 
νιστή Μειονοτικής Εκπαίδευσης Θράκης και 

5) Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Επιτρέπεται στους απόφοιτους του παλαιού τύπου πε- 
νταταξίων Ιεροσπουδαστηρίων να εγγράφονται στην 6η 
τάξη μόνο, των Ιεροσπουδαστηρίων Εχίνου και Κομοτη¬ 
νής προκειμένου να αποκτήσουν τίτλο εξαταξίου Ιερο¬ 
σπουδαστηρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 127688 (7) 

Τροποποίηση Κανονισμού Εσωτερικής Υπηρεσίας της 
Εισαγγελίας Πρωτοδικών Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1576/1988 «Κώδικας Ορ¬ 
γανισμού Δικαστηρίων και κατάστασης Δικαστικών 
Λειτουργών» όπως αντικαταστάθηκε από το άρθρο 5 
του Ν. 1868/1989 και όπως τελικά αντικαταστάθηκε η 
παράγραφος 2 του άρθρου 17 του Ν. 1756/1988 εκ 
νέου με την παράγραφο 4 του άρθρου 3 του Ν. 2479/ 
1997, 

β) του άρθρου 29Ατου Ν. 1558/1985 (ΑΊ37) όπως προ¬ 
στέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 53326/28.8.2002 έγγραφο της Εισαγγελίας Πρω¬ 
τοδικών Αθηνών, αποφασίζουμε: 

Τροποποιείται ο Κανονισμός Εσωτερικής Υπηρεσίας 
της Εισαγγελίας Πρωτοδικών Αθηνών, όπως διαμορφώ¬ 
θηκε με την 2/2002 απόφαση της Ολομέλειας της ανωτέ¬ 
ρω Εισαγγελίας, η οποία έχει ως εξής: 

1. Το άρθρο 2 αντικαθίσταται ως εξής: 

«ΑΡΘΡΟ 2ο 

Τα Τμήματα της Εισαγγελίας είναι τα ακόλουθα: 

1) ΤμήμαΔιοικητικού, 2) Τμήμα Πρωτοκόλλου, 3) Τμήμα 
Μισθοδοσίας και Διαχείρισης Οικονομικών, 4) Τμήμα Ανη¬ 
λίκων, 5) Τμήμα Ασφαλιστικών Ταμείων, 6) Τμήμα Εισαγ- 
γελικών Γραφείων, 7) Τμήμα Βουλευμάτων, 8) Τμήμα Α' 
Ποινικής Δίωξης - Μηνύσεων και Πληροφοριών, 9) Τμήμα 
Β' Ποινικής Δίωξης - Αγορανομίας, 10) Τ μήμα Προσδιορι¬ 
σμού Τριμελούς και Εφέσεων, 11) Τμήμα Προσδιορισμού 
Μονομελούς, 12) Τμήμα Πληροφορικής, 13) Τμήμα Εκτε- 
λέσεως Αποφάσεων και Βουλευμάτων, 14) Τμήμα Ερήμην 
Αποφάσεων, 15) Τμήμα Ποινικού Μητρώου, 16) Α'Τμήμα 

Επιμελητών Δικαστηρίων, 17) Β'Τμήμα Επιμελητών Δικα¬ 
στηρίων, 18) Γ Τμήμα Επιμελητών Δικαστηρίων». 

II. Η παράγραφος 6 του άρθρου 4 αντικαθίσταται ως 
εξής: 

«ΑΡΘΡΟ 4ο 

Διεύθυνση Εισαγγελίας 

6) Η εσωτερική υπηρεσία, σε σχέση με την άσκηση ει- 
σαγγελικών καθηκόντων, διεξάγεται από τον Εισαγγελέα 
που διευθύνειτην Εισαγγελία καιτους Εισαγγελικούς Λει¬ 
τουργούς, οι οποίοι ορίζονται υπ' αυτού στα Τμήματα και 
στα Γραφεία και ενεργούν με γενική εντολή, κατά νόμο. Ο 
Διευθύνων, μπορεί να τοποθετεί στις εσωτερικές υπηρε¬ 
σίες και Αντεισαγγελείς Πρωτοδικών». 

III. Το άρθρο 11 αντικαθίσταται ως εξής: 

«ΑΡΘΡΟ 11ο 

Εισαγγελέας Αγορανομίας 

Στο τμήμα Αγορανομίας ορίζεται ένας (1) από τους Ει¬ 
σαγγελείς που υπηρετούν στην Εξωτερική Ποινική Δίωξη 
και κωλυομένου αυτού τον αναπληρώνει ο Εισαγγελέας 
Ποινικής Δίωξης. 

Ο Εισαγγελέας Αγορανομίας έχει τις ακόλουθες αρμο¬ 
διότητες: 

1) Ασκεί την ποινική δίωξη επί αγορανομικών παραβά¬ 
σεων (παραλαβή και χαρακτηρισμός μηνύσεων και δικο¬ 
γραφιών που σχηματίζονται αυτεπαγγέλτως κατ' αρθρ. 
243 ΚΠΔ). 

2) Επεξεργάζεται όλες τις ποινικές δικογραφίες που 
αφορούν αγορανομικές παραβάσεις. 

3) Συμμετέχει στις αγορανομικές επιτροπές και διεξά¬ 
γει γενικά όλη την Εσωτερική Υπηρεσία του Τμήματος 
Αγορανομίας από πλευράς Εισαγγελικών καθηκόντων. 

4) Παρακολουθεί και ελέγχει τις εργασίες του Τμήμα¬ 
τος Αγορανομίας και φροντίζει για την εύρυθμη λειτουρ¬ 
γία του. 

5) Θεωρεί και προσυπογράφει τα πιστοποιητικά, περί 
του ότι κινήθηκε ποινική δίωξη κατά συγκεκριμένου προ¬ 
σώπου, για ορισμένες αξιόποινες πράξεις ή ότι κινήθηκε 
όμοια, ή ότι κινήθηκε ΙΝ ΒΕΜ, καθόσον αφορά τις δικο¬ 
γραφίες που εκκρεμούν στο Τμήμα του. 

6) Ενημερώνει το διευθύνοντα για κάθε σημαντικό θέμα 
που προκύπτει κατά την άσκηση των καθηκόντων τους». 

IV. Το άρθρο 21 αντικαθίσταται ως εξής: 

«ΑΡΘΡΟ 21ο 
Τμήμα Διοικητικού 

Στην αρμοδιότητα του Τμήματος αυτού υπάγεται η 
διεκπεραίωση των εργασιών που αφορούν την διοίκηση 
της Εισαγγελίας και ιδίως: Η τήρηση του Εμπιστευτικού 
Πρωτοκόλλου: Η τήρηση βιβλίου Πράξεων του Διευθύνο- 
ντα και των Εισαγγελέων. Η τήρηση μητρώου Εισαγγελι- 
κών λειτουργών, Δικαστικών υπαλλήλων, Επιμελητών Δι¬ 
καστηρίων και βοηθητικού προσωπικού και η ενημέρωση 
των ατομικών φακέλων αυτών. Η τήρηση μητρώου Συμ¬ 
βολαιογράφων και Αμίσθων Δικαστικών Επιμελητών της 
περιφέρειας του Πρωτοδικείου Αθηνών, η ενημέρωση 
των ατομικών φακέλων και η αποχώρηση των αρχείων αυ¬ 
τών. Καθώς και η χορήγηση κανονικών αδειών και η έκδο¬ 
ση πιστοποιητικών στους Δικαστικούς Επιμελητές. Η τή¬ 
ρηση βιβλίου αδειών (κανονικών - αναρρωτικών - εκπαι¬ 


δευτικών - γονικών - φοιτητικών - άνευ αποδοχών) των Ει- 
σαγγελικών λειτουργών, δικαστικών υπαλλήλων, επιμε¬ 
λητών δικαστηρίων και βοηθητικού προσωπικού. Η κοινο¬ 
ποίηση εγγράφων, που αφορούν διορισμούς, παραιτή¬ 
σεις, μεταβολές συμβολαιογράφων και δικαστικών 
επιμελητών και η υποβολή των οικείων αποδεικτικών. Η 
διεκπεραίωση των εργασιών που απαιτούνται για τις ετή¬ 
σιες επιθεωρήσεις των Εισαγγελικών Λειτουργών από 
τον Επιθεωρητή - Αρεοπαγίτη και Εισαγγελέα Εφετών, 
καθώς και για την υπό του τελευταίου επιθεώρηση της 
Γραμματείας της Εισαγγελίας Πρωτοδικών Αθηνών. Οι 
επιθεωρήσεις και οι πειθαρχικές διώξεις των συμβολαιο¬ 
γράφων, υποθηκοφυλάκων, δικαστικών επιμελητών και 
λοιπών Δικαστικών Γ ραφείων (Ληξιαρχείων, Δημοσίων 
Κατηγόρων, κ.τ.λ.) της περιφέρειας του Πρωτοδικείου 
Αθηνών. Η δακτυλογράφηση των ατομικών εκθέσεων δι¬ 
καστικών υπαλλήλων, επιμελητών δικαστηρίων και του 
βοηθητικού προσωπικού και η διεκπεραίωση των εργα¬ 
σιών που έχουν σχέση με τις πειθαρχικές διώξεις αυτών. 
Η κοινοποίηση εγκυκλίων και η τήρηση αρχείου αυτών. Οι 
άδειες οπλοφορίας. Η κατάρτιση των ετησίων πινάκων 
ενόρκων και πραγματογνωμόνων. Οι κλήσεις ενόρκων κα¬ 
τά μήνα. Η εκκαθάριση αμοιβής πραγματογνωμόνων. Οι 
αιτήσεις Ασφαλιστικών Μέτρωντου ΑΝ 1539/38, η δακτυ¬ 
λογράφηση και η κοινοποίηση των αποφάσεων αυτών. Οι 
προκαταρκτικές διοικητικές εξετάσεις και οι επαναλή¬ 
ψεις όλων των υποθέσεων αρμοδιότητος του γραφείου 
των Εισαγγελέων Ακροάσεων, όπως ο διορισμός προσω¬ 
ρινών επιτροπών, διορθώσεις ληξιαρχικών πράξεων, πα¬ 
ραγγελία καταχώρισης εκπρόθεσμων δηλώσεων γέννη¬ 
σης - βάπτισης - γάμου, εγκλεισμός ψυχοπαθών σε Ψυ¬ 
χιατρικά καταστήματα, διορισμός κηδεμόνων 
σχολαζουσών κληρονομιών και συστάσεις σε πολίτες μέ¬ 
σω των Αστυνομικών Τμημάτων. Η προπαρασκευαστική 
φάση της διαδικασίας των Βουλευτικών και Δημοτικών 
εκλογών, που περιλαμβάνει την ενημέρωση των φακέλων 
των Πρωτοδικείων της χώρας με τις χιλιομετρικές απο¬ 
στάσεις των μέσων μαζικής μεταφοράς και τις ισχύουσες 
τιμές εισιτηρίων. Η διεκπεραίωση των διαδικασιών, σε πε¬ 
ρίοδο εκλογών και ιδίως: Η συγκρότηση εκλογικών συ¬ 
νεργείων για την επίδοση των διορισμών στους δικαστι¬ 
κούς αντιπροσώπους και στα μέλη των εφορευτικών επι¬ 
τροπών, η έκδοση εκκαθαριστικών σημειωμάτων και 
διατακτικών πληρωμής. Η εύρυθμη λειτουργία της βι¬ 
βλιοθήκης της Εισαγγελίας και ιδίως: Η καταγραφή των 
βιβλίων, η παραχώρηση αυτών προς χρήση μόνο στους 
Εισαγγελικούς λειτουργούς καιτους Προϊσταμένους των 
Τμημάτων, η τήρηση ειδικού βιβλίου χρέωσης και επι¬ 
στροφής αυτών από τους χρήστες, οι οποίοι θα υπογρα- 
φούν σχετικά. 

Στο Τμήμα αυτό ορίζεται να υπηρετούν δώδεκα (12) δι¬ 
καστικοί υπάλληλοι». 

V. Το άρθρο 22 αντικαθίσταται ως εξής: 

«ΑΡΘΡΟ 22ο 
Τμήμα Πρωτοκόλλου 

Στην αρμοδιότητα του Τμήματος αυτού υπάγονται οι 
εργασίες του πρωτοκόλλου και της αλληλογραφίας και 
ιδίως: Η καταχώρηση των εισερχομένων καιεξερχομένων 
εγγράφων πλην αυτών που έχουν εμπιστευτικό χαρακτή¬ 
ρα. Η διανομή των εισερχομένων εγγράφων στα αρμόδια 
Τμήματα. Η μεταφορά του ταχυδρομείου στο κέντρο δια- 

λογής Αθηνών και η παραλαβή απ' αυτό της αλληλογρα¬ 
φίας της υπηρεσίας, το άνοιγμα των φακέλων, η ταξινό¬ 
μηση των εγγράφων και η διανομή τους σε αντίστοιχα 
Τμήματα. Η διακίνηση δικογραφιών και εγγράφων μεταξύ 
της Εισαγγελίας και των λοιπών Δικαστικών Αρχών της 
Χώρας καθώς καιτων Υπουργείων καιλοιπών φυσικών και 
νομικών προσώπων. Η προετοιμασία της αλληλογραφίας 
του Διευθύνοντος. Η παροχή πληροφοριών στο κοινό πε¬ 
ρί της πορείας των εγγράφων που καταχωρούνται στα βι¬ 
βλία πρωτοκόλλου. 

Στο Τμήμα αυτό ορίζεται να υπηρετούν δέκα (10) δικα¬ 
στικοί υπάλληλοι». 

VI. Το άρθρο 25 αντικαθίσταται ως εξής: 

«ΑΡΘΡΟ 25ο 

Τμήμα Β' Τμήμα Ποινικής Δίωξης - Αγορανομίας 

Στην αρμοδιότητα του Τμήματος αυτού υπάγονται: 

Η παραλαβή από το Τμήμα της Α' Ποινικής Δίωξης των 
μηνύσεων που χρεώθηκαν στους Εισαγγελείς εξωτερι¬ 
κής Ποινικής Δίωξης και η διακίνηση, μετά την επεξεργα¬ 
σία, των σχετικών δικογραφιών. Η καταχώριση αυτών σε 
δελτία και καρτέλες. Η ενημέρωση των καρτελών περίτης 
πορείας των μηνύσεων και δικογραφιών. Η σύνταξη πίνα¬ 
κα κινήσεως δικογραφιών και μηνύσεων και η τήρηση αρ¬ 
χείων άρθρων 43,47 ΚΠΔ και αγνώστων δραστών. Η διεκ¬ 
περαίωση αναφορών και διατάξεων (προβουλευμάτων) 
των Εισαγγελέων κατά τα άρθρα 43 και 47 του ΚΠΔ. Η συ- 
σχέτιση εγγράφων σε δικογραφίες και μόνο ύστερα από 
έγγραφη παραγγελία του αρμοδίου Εισαγγελέα. Παροχή 
πληροφοριών στο κοινό για την πορεία των χρεωμένων 
στο Τμήμα δικογραφιών. Η σύνταξη των κατηγορητη¬ 
ρίων, στις περιπτώσεις απευθείας παραπομπής στο 
ακροατήριο σύμφωνα μετά στοιχεία τα σημειούμενα υπό 
του ασκήσαντος την ποινική δίωξη Εισαγγελέα επί της δι¬ 
κογραφίας ή σε ξεχωριστό σχέδιο κατηγορητηρίου. Ανα¬ 
λυτική σύνταξη πινάκων για την ενημέρωση των Εισαγγε- 
λικών Αρχών για την πορεία των διεκπεραιούμενων δικο¬ 
γραφιών καθώς και των πινάκων εργασίας των 
εισαγγελικών λειτουργών του Τμήματος. 

Επίσης στην αρμοδιότητα του Τμήματος αυτού υπάγε¬ 
ται η διεκπεραίωση των αγορανομικών υποθέσεων και 
ιδίως: Η παραλαβή και καταχώρηση των μηνύσεων. Η τή¬ 
ρηση βιβλίων προανακριτικών και προκαταρκτικών πα¬ 
ραγγελιών. Η καθαρογραφή κατηγορητηρίων, σύμφωνα 
με τα στοιχεία τα σημειούμενα υπό του Εισαγγελέως επί 
της δικογραφίας ή σε σχέδιο. Η αποστολή δικογραφιών 
στις Αγορανομικές Επιτροπές. Η συσχέτιση εγγράφων με 
έγγραφη παραγγελία του Εισαγγελέως. 

Στο Τμήμα αυτό ορίζεται να υπηρετούν τριάντα ένας 
(31) δικαστικοί υπάλληλοι». 

VII. Το άρθρο 26 αντικαθίσταται ως εξής: 

«ΑΡΘΡΟ 26ο 

Τμήμα Εισαγγελικών Γραφείων 

Στην αρμοδιότητα του Τμήματος αυτού υπάγονται: 

Η παραλαβή των δικογραφιών (ανακριτικών και προανα- 
κριτικών) από τα Τμήματα της Ποινικής Δίωξης και η ετοι¬ 
μασία αυτών προς χρέωση, απ' το Διευθύνοντα την Εισαγ¬ 
γελία, στους Εισαγγελικούς λειτουργούς, για επεξεργα¬ 
σία. Η καταχώρηση των δικογραφιών που χρεώθηκαν στις 
καρτέλες των Εισαγγελέων και η ενημέρωση αυτών περί 
της δοθείσης πορείας. Η καθαρογραφή των κατηγορητη¬ 
ρίων Τριμελούς Πλημμελειοδικείου, που συντάχθηκαν σε 
σχέδιο από τους Εισαγγελείς και η σύνταξη των κατηγο¬ 


ρητηρίων Μονομελούς, σύμφωνα μετά στοιχείατα σημει¬ 
ούμενα επί της δικογραφίας ή επί σχεδίου υπό του Εισαγ- 
γελέως. Η σύνταξη πινάκων εργασίας Εισαγγελικών λει¬ 
τουργών και κίνησης δικογραφιών κατά μήνα στα Ανακρι- 
τικά Τμήματα, Πταισματοδικεία και Ειρηνοδικεία. 

Η διεκπεραίωση της αλληλογραφίας του Τ μήματος. 

Στο Τμήμα αυτό ορίζεται να υπηρετούν τριάντα δύο (32) 
δικαστικοί υπάλληλοι». 

VIII. Το άρθρο 27 αντικαθίσταται ως εξής: 

«ΑΡΘΡΟ 27ο 
Τμήμα Βουλευμάτων 

Στην αρμοδιότητα του Τμήματος αυτού υπάγονται: 

Η παραλαβή και προώθηση αιτήσεων αυτοπρόσωπης εμ¬ 
φάνισης διαδίκων. Η διόρθωση Βουλευμάτων. Η υποβολή 
δικογραφιών, μετά την άσκηση ενδίκων μέσων, στον Ει¬ 
σαγγελέα του Αρείου Πάγου και στον Εισαγγελέα Εφετών. 
Η παράδοση απαλλακτικών, παραπεμπτικών και παρεμπι- 
πτόντων βουλευμάτων στο Τ μήμα των δικαστικών επιμελη¬ 
τών ή η αποστολή στα Α/Τ για επίδοση. Η αρχειοθέτηση 
απαλλακτικών βουλευμάτων. Η μέριμναεισαγωγήςτων δια 
βουλευμάτωνπαραπεμπομένων υποθέσεων στο ακροατή¬ 
ριο του Τριμελούς και Μονομελούς Πλημμελειοδικείου. 

Η διεκπεραίωση της αλληλογραφίας του Τ μήματος. 

Στο Τμήμα αυτό ορίζεται να υπηρετούν επτά (7) δικα¬ 
στικοί υπάλληλοι». 

IX. Τα άρθρα 22, 23, 26, 27, 28, 29 αναριθμούνται σε 23, 
24, 28, 29, 30, 31 αντίστοιχα. 

X. Τα άρθρα 31 έως 46 αναριθμούνται σε 32 έως 47 αντί¬ 
στοιχα. 

XI. Η λέξη «ιδία» στα άρθρα 24, 28,29,32 και 36 απαλεί- 
φεται και στα άρθρα 20,23, 30, 31,33 και 34 αντικαθίστα¬ 
ται από τη λέξη «ιδίως». 

ΚΡΙΘΗΚΕ, ΑΠΟΦΑΣΙΣΘΗΚΕ ΚΑΙ ΔΗΜΟΣΙΕΥΘΗΚΕ 
Αθήνα, 25 Μάίου 2002 

0 Πρόεδρος Η Προϊστάμενη της Διευθύνσεως 

της Ολομέλειας της Γραμματείας της Εισαγγελίας 

Πρωτοδικών Αθηνών 

ΣΩΤΗΡΙΟΣ ΜΠΑΓΙΑΣ ΑΣΗΜΙΝΑ ΜΠΟΥΛΙΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. 140091 (8) 

Αντικατάσταση τακτικού μέλουςτου Ειδικού Δικαστηρίου 
εκδικάσεως Αγωγών Κακοδικίας για το έτος 2002. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 99 του Συντάγματος και 

β) Των παραγράφων 1,2 και 3 του άρθρου 2 του Ν. 
693/1977 (ΦΕΚ 262 Α') όπως η παράγραφος 1 αντικατα- 
στάθηκε από το άρθρο 38 του Ν. 2172/1993 (ΦΕΚ 207 Α'). 

2. Το 101/2002 πρακτικό συνεδριάσεως της Ολομέλει¬ 
ας του Συμβουλίου της Επικράτειας, που αφορά τη συ¬ 
μπληρωματική κλήρωση για την αντικατάσταση ενός τα¬ 
κτικού μέλουςτης έκτων Αρεοπαγιτών συνθέσεωςτου Ει¬ 
δικού Δικαστηρίου Εκδικάσεως Αγωγών Κακοδικίας για 
το έτος 2002, αποφασίζουμε: 

Ορίζουμε τον Πολύκαρπο Βούλγαρη, Αρεοπαγίτη, τα¬ 
κτικό μέλος της εκ των Αρεοπαγιτών συνθέσεως του Ειδι¬ 
κού Δικαστηρίου Αγωγών Κακοδικίας σε αντικατάσταση 
του Δημητρίου Λινού, Αρεοπαγίτη, ο οποίος προήχθη στο 
βαθμό του Αντιπροέδρου, για το έτος 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2002 

ΟΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 126939 (9) 

Αντικατάσταση τακτικού μέλους του Ανωτάτου Ειδικού 

Δικαστηρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 100 του Συντάγματος και 

β) Των παραγράφων 2 και 5 του άρθρου 2 του Ν. 345/1976 
όπως η παράγραφος 2 του άρθρου αυτού αντικαταστάθη- 
κεαπότο άρθρο37του Ν. 2172/1993 (ΦΕΚ207/Α'). 

2. Το 100/2002 πρακτικό συνεδριάσεως της Ολομέλει¬ 
ας του Συμβουλίου της Επικράτειας που αφορά τη συ¬ 
μπληρωματική κλήρωση για την ανάδειξη ενός τακτικού 
μέλους της εκ των Αρεοπαγιτών συνθέσεως του Ανωτά¬ 
του Ειδικού Δικαστηρίου, αποφασίζουμε: 

Ορίζουμε, τον Ανδρέα Μοσχανδρέου, Αρεοπαγίτη, ως 
τέταρτο τακτικό μέλος της εκ αρεοπαγιτών συνθέσεως 
του Ανωτάτου Ειδικού Δικαστηρίου σε αντικατάσταση 
του Θεόδωρου Πρασουλίδη, Αρεοπαγίτη, ο οποίος απο¬ 
χώρησε απάτην υπηρεσία, για το χρονικό διάστημα μέχρι 
31.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 140089 (10) 

Ορισμός μελών του Ειδικού Δικαστηρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Του άρθρου 88 παρ.2 και 99 του Συντάγματος. 

β) Του άρθρου 2 παρ.1 του Ν. 693/1977 (262 Α') όπως 
αντικαταστάθηκε από το άρθρο 38 του Ν. 2172/1993 (207 
Α'), και 

γ) Του άρθρου 2 παρ.1 του Ν. 3038/2002. 

2) Το 102/2002 πρακτικό συνεδριάσεως της Ολομέλει¬ 
ας του Συμβουλίου της Επικράτειας που αφορά την κλή¬ 
ρωση μελών κατά το άρθρο 88 παρ.2 του Συντάγματος Ει¬ 
δικού Δικαστηρίου, αποφασίζουμε: 

Ορίζουμε Μέλη του Ειδικού Δικαστηρίου του άρθρου 
99 του Συντάγματος στην σύνθεσή του για την επίλυση 
διαφορών του άρθρου 88 παρ.2 του Συντάγματος τους: 

1) Τον Άγγελο Γιόκαρη, Καθηγητή της Νομικής Σχολής 
του Εθνικού και Καποδιστριακού Πανεπιστημίου Αθηνών, 
ως τακτικό μέλος και τους Νικόλαο Παρασκευόπουλο, 
Καθηγητή της Νομικής Σχολής του Αριστοτελείου Πανε¬ 
πιστημίου Θεσσαλονίκης και Σπυρίδωνα Βρέλλη, Καθη¬ 
γητή της Νομικής Σχολής του Εθνικού και Καποδιστρια- 
κού Πανεπιστημίου Αθηνών, ως αναπληρωματικά μέλη. 


2) Την Γκότση - Μαγκούρα Κυριακή του Αριστείδη, Δι¬ 
κηγόρο, μέλος του Ανωτάτου Πειθαρχικού Συμβουλίου 
των Δικηγόρων, ως τακτικό μέλος και τους Γεώργιο Πα- 
πανικολάουτου Ιωάννου και Μαρία Ααγουβάρδου του Ιω¬ 
σήφ, δικηγόρους, μέλη του Ανωτάτου Πειθαρχικού Συμ¬ 
βουλίου των Δικηγόρων, ως αναπληρωματικά μέλη. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 7001/2/1251 (11) 

Ίδρυση Σταθμών Τουριστικής Αστυνομίας Λιανής Κοζά¬ 
νης και Καλαμπάκας Τρικάλων. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 11 παρ. 4του Ν. 1481/1984 
«Οργανισμός Υπουργείου Δημόσιας Τάξης» (Α Ί52), 
όπως το άρθρο αυτό αντικαταστάθηκε με άρθρο 1 παρ. 1 
του Ν. 1590/1986 (Α' 49), σε συνδυασμό με τις διατάξεις 
του άρθρου 28 παρ. 1 του Ν. 2800/2000 (Α' 41). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27του Ν. 2081/1992 (Α' 154) και 
τροποποιήθηκε με το άρθρο 1 παρ. 2 εδάφιο Α' του Ν. 
2469/1997 (Α'38). 

3. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των Δαπανών του 
Κράτους και άλλες διατάξεις» (Α' 247). 

4. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

5. Τις διατάξεις της 1100383/1330/Α0006/31.10.2001 
απόφασης του Πρωθυπουργού και του Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών» (Β'1485). 

6. Το γεγονός από τις διατάξεις της παρούσας απόφα¬ 
σης προκαλούνται δαπάνες σε βάρος του κρατικού προϋ¬ 
πολογισμού ύψους 35.000 ευρώ περίπου για το έτος 2002 
και 45.000 ευρώ περίπου για το έτος 2003 και καθένα των 
επομένων ετών. Από τις δαπάνες αυτές, εκείνες του έτους 

2002 θα αντιμετωπισθούν από τις πιστώσεις των ΚΑΕ 
0721, 0823, 0824,0831, 0832, 0851, 0861, 0864, 0869, 
0899, 1111, 1141, 1211, 1212, 1231, 1311,1312, 1319, 
1321, 1322, 1324, 1329, 1511, 1512, 1693, 1641, 1699, 
1711,1713 και 1723 του εκτελούμενου Π/Υ εξόδων Ε.Φ. 43 
-110 «ΕΛΛΗΝΙΚΗ ΑΣΤΥΝΟΜΙΑ», ενώ οι δαπάνες του έτους 

2003 και καθένα των επόμενων ετών θα προβλέπονται και 
θα αντιμετωπίζονται από τις πιστώσεις που θα εγκρίνονται 
για το σκοπό αυτό στους αντίστοιχους Π/Υ εξόδων Ε.Φ. 43 
-110 «ΕΛΛΗΝΙΚΗ ΑΣΤΥΝΟΜΙΑ», αποφασίζουμε: 

Άρθρο 1 

Ίδρυση - Έδρα - Υπαγωγή 

Ιδρύεται Σταθμός Τουριστικής Αστυνομίας Λιανής με 
έδρα τον οικισμό Αιανή του ομώνυμου Δήμου, ο οποίος 
υπάγεται διοικητικά στο Αστυνομικό Τμήμα Κοζάνης της 
Αστυνομικής Διεύθυνσης Κοζάνης, καθώς και Σταθμός 
Τουριστικής Αστυνομίας Καλαμπάκας με έδρα τον οικι¬ 
σμό Καλαμπάκας του ομώνυμου Δήμου, ο οποίος υπάγε- 

ται διοικητικά στο Αστυνομικό Τμήμα Καλαμπάκας της 
Αστυνομικής Διεύθυνσης Τρικάλων. 

Άρθρο 2 
Αρμοδιότητες 

Για τα θέματα που αφορούν τις αρμοδιότητες των Υπηρε¬ 
σιών του προηγουμένου άρθρου εφαρμόζονται οι διατάξεις 
του άρθρου θπαράγραφοι 2,3 και 4του Π .Δ. 508/1989 (Α' 216). 

Άρθρο 3 
Έναρξη ισχύος 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΦΛΩΡΙΔΗΣ ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. αποφ. 259/142 (12) 

Εκκαθάριση Εθνικού Μητρώου Ραδιοσυχνοτήτων. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Τις διατάξεις του Ν.2867/2000 «Οργάνωση και Λει¬ 
τουργία των Τηλεπικοινωνιών και άλλες Διατάξεις» (ΦΕΚ 
273/Α/2000) και ιδίως το άρθρο 3, παράγρ. 14, εδάφια ιζ', 
ιη'και ιθ'αυτού. 

β. Το Π.Δ. 437/1995 «Έκδοση Ειδικής Άδειας για την 
Εγκατάσταση, Ανάπτυξη, Λειτουργία και Εκμετάλλευση 
Τηλεπικοινωνιακών Δικτύων και την Άσκηση άλλωνΤηλεπι- 
κοινωνιακών Δραστηριοτήτων από τον Οργανισμό Τηλεπι¬ 
κοινωνιών της Ελλάδος ΑΈ. (ΟΤΕ ΑΈ.) (ΦΕΚ250/Α71995). 

γ. Την 240/1/2001 απόφαση της ΕΕΤΤ, «Τροποποίηση 
του Π.Δ. 437/1995 1995 «Έκδοση Ειδικής Άδειας για την 
Εγκατάσταση, Ανάπτυξη, Λειτουργία και Εκμετάλλευση 
Τηλεπικοινωνιακών Δικτύων και την Άσκηση άλλωνΤηλεπι- 
κοινωνιακών Δραστηριοτήτων από τον Οργανισμό Τηλεπι- 
κοινωνιώντης Ελλάδος ΑΈ. (ΟΤΕ ΑΈ.) (ΦΕΚ250/Α/1995), 
στην έκταση που αφορά την Ειδική Άδεια Παροχής Υπηρε¬ 
σιών Προσωπικών Επικοινωνιών Τεχνολογίας 003 και η 
οποία μεταβιβάσθηκε στην Ανώνυμη Εταιρεία με την επω¬ 
νυμία «ΚΟΣΜΟΤΕ - Κινητές Τηλεπικοινωνίες Α.Ε.», με το 
άρθρο 15του Ν. 2465/1997 (ΦΕΚ 142/Β72002). 

δ. Την 4830 Γ.Υ./1992 κοινή Υπουργική Απόφαση «Χο¬ 
ρήγηση Άδειας Λειτουργίας Κυψελοειδούς Τηλεπικοινω¬ 
νιακού Δικτύου 03Μ στην εταιρεία ΠΑΝΑΦΟΝ Ανώνυμη 
Ελληνική Εταιρεία Τηλεπικοινωνιών» (ΦΕΚ 587/Β/1992), 
ως ισχύει τροποποιηθείσα με την Απόφαση της ΕΕΤΤ, 
239/68/2001 (ΦΕΚ 142/Β72002). 

ε. Την 4829 Γ.Υ./1992 κοινή Υπουργική Απόφαση «Χο¬ 
ρήγηση Άδειας Λειτουργίας Κυψελοειδούς Τηλεπικοινω¬ 
νιακού Δικτύου 03Μ στην εταιρεία ΣΤΕΤ ΕΛΛΑΣ Τηλεπι¬ 
κοινωνίες ΑΕΒΕ» (ΦΕΚ 586/Β/1992), ως ισχύει τροποποι¬ 
ηθείσα με την Απόφαση της ΕΕΤΤ, 239/69/2001 (ΦΕΚ 
142/Β72002). 

στ. Την 4003/286/2000 απόφαση του Υφυπουργού Μετα¬ 
φορών και Επικοινωνιών «Ζώνες Ραδιοσυχνοτήτων και Με¬ 
μονωμένες Ραδιοσυχνότητες για Παροχή Υπηρεσιών Κινη¬ 
τής και Προσωπικής Επικοινωνίας» (ΦΕΚ 161/Β7 2000). 

ζ. Την 51682/3549/2000 απόφαση, του Υφυπουργού 
Μεταφορών και Επικοινωνιών «Πρόσθετες Ζώνες Ραδιο¬ 


συχνοτήτων για την Κινητή Τηλεφωνία 03Μ/ϋ03 1800» 
(ΦΕΚ 1069/Β72000). 

η. Την 51860/3589/2000, απόφαση, του Υφυπουργού 
Μεταφορών και Επικοινωνιών «Περιορισμός του αριθμού 
των ειδικών αδειών Σταθερής Ασύρματης Πρόσβασης 
(Ρίχθό ννϊτθΐθδδ Αοοθδδ)» (ΦΕΚ 1105/Β72000). 

θ. Την 26997/1737/2001 απόφαση του Υφυπουργού Με¬ 
ταφορών και Επικοινωνιών «Περιορισμός του αριθμού και 
διαδικασία χορήγησης πρόσθετων ειδικών αδειών για την 
Παροχή Κινητών Υπηρεσιών 2ης Γενιάς» (ΦΕΚ 549/Β7 2001). 

ι. Την 26998/1738/2001 απόφαση του Υφυπουργού Με¬ 
ταφορών και Επικοινωνιών«Περιορισμόςτου αριθμού και 
διαδικασία χορήγησης των ειδικών αδειών για την Παρο¬ 
χή Κινητών Υπηρεσιών 3ης Γενιάς» (ΦΕΚ549/Β72001). 

ια. Την 8412/305/2002 απόφαση του Υπουργού Μετα¬ 
φορών και Επικοινωνιών «Περιορισμός αριθμού Ειδικών 
Αδειών Δημόσιων Ψηφιακών Κινητών Υπηρεσιών ΤΕΤΒΑ» 
(ΦΕΚ 193/Β/20.2.2002). 

ιβ. Την ΑΠ.: 210/2/28.2.2001 απόφαση της ΕΕΤΤ «Κανο¬ 
νισμός Εκχώρησης Μεμονωμένων Ραδιοσυχνοτήτων ή 
Ζωνών Ραδιοσυχνοτήτων, υπό Καθεστώς Ειδικής Άδειας, 
για Παροχή Δημόσιων Τηλεπικοινωνιακών Υπηρεσιών» 
(ΦΕΚ 285/Β72001). 

ιγ. Την 2067/Φ.600/30.7.2002 εισήγηση της αρμόδιας 
Υπηρεσίας της ΕΕΤΤ. 

ιδ. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, Αποφασίζει: 

Διαγράφει από το Εθνικό Μητρώο Ραδιοσυχνοτήτων το 
σύνολο των ζεύξεων ραδιοσυχνοτήτων που έχουν εκχω¬ 
ρηθεί εντός των ζωνών που προορίζονται ή έχουν απονε- 
μηθεί αποκλειστικά για την παροχή υπηρεσιών κινητής 
και προσωπικής επικοινωνίας ΤΕΤΒΑ, 03Μ (Ε03Μ), Ω03 
1800 και ΙΙΜΤ3 και την ανάπτυξη δικτύων Σταθερής 
Ασύρματης Πρόσβασης, Ειδικότερα: 

α) Διαγράφονται όλες οι ζεύξεις ραδιοσυχνοτήτων που 
έχουν εκχωρηθεί εντός των ζωνών 885-915 ΜΗζ, 930-960 
ΜΗζ, 1710-1785 ΜΗζ, 1805-1880 ΜΗζ, οι οποίες (ζώνες) 
έχουν απονεμηθεί αποκλειστικά για την παροχή κινητών 
υπηρεσιών 2ης Γενιάς (03Μ (Ε03Μ)/Ω03). 

β) Διαγράφονται όλες οι ζεύξεις ραδιοσυχνοτήτων που 
έχουν εκχωρηθεί εντός των ζωνών 1900-1980 ΜΗζ, 2010- 
2025 ΜΗζ, 2110-2170 ΜΗζ, οι οποίες (ζώνες) έχουν απο¬ 
νεμηθεί αποκλειστικά για την παροχή κινητών υπηρεσιών 
3ης Γενιάς (ΙΙΜΤ5). 

γ) Διαγράφονται όλες οι ζεύξεις ραδιοσυχνοτήτων που 
έχουν εκχωρηθεί εντός των ζωνών 411,75-415,75 ΜΗζ και 
421,75-425,75 ΜΗζ, οι οποίες (ζώνες) προορίζονται απο¬ 
κλειστικά και μόνο για την ανάπτυξη ψηφιακών συγκανα- 
λικών συστημάτων ΤΕΤΒΑ. 

δ) Διαγράφονται όλες οι ζεύξεις ραδιοσυχνοτήτων που 
έχουν εκχωρηθεί εντός των ζωνών 3410-3438 ΜΗζ, 3510- 
3538 ΜΗζ, 3476,5-3497,5 ΜΗΖ, 3576,5-3597,5 ΜΗζ, 
3441,5-3455,5 ΜΗζ, 3541,5-3555,5 ΜΗζ, 3459-3473 ΜΗζ, 
3559-3573 ΜΗζ, 24549-24661 ΜΗζ, 25557-25669 ΜΗζ, 
24717-24829 ΜΗζ, 25725-25837 ΜΗζ, 24885-24941 ΜΗζ, 
25893-25949 ΜΗζ, 24969-25025 ΜΗζ, 25977-26033 ΜΗζ, 
25053-25109 ΜΗζ, 26061-26117 ΜΗζ, οι οποίες (ζώνες) 
έχουν απονεμηθεί αποκλειστικά για την ανάπτυξη δι¬ 
κτύων Σταθερής Ασύρματης Πρόσβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Ιουλίου 2002 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




